
REFERAT DE APROBARE A PROIECTULUI DE HOTĂRÂRE
privind aprobarea participării Municipiului Timişoara la evenimentul aniversar
organizat la Karlsruhe în Germania, dedicat  împlinirii a 30 de ani de la semnarea acordului de înfrăţire dintre orașe, și alocarea sumei de 35.200 lei de la bugetul local în vederea participării la eveniment


1. Descrierea situaţiei actuale	
În anul 2022 se împlinesc 30 de ani de la semnarea Acordului de înfrăţire dintre municipiul Timişoara și oraşul Karlsruhe din Germania. 

2. Schimbări preconizate şi rezultate aşteptate
Cu ocazia aniversării a 30 de ani de la înfrățirea dintre orașe atât oraşul Karlsruhe cât şi municipiul Timişoara intenţionează organizarea unor evenimente care vor implica desfăşurarea unor acţiuni aniversare şi culturale – ceremonii aniversare, expoziţii de artă, concerte, schimburi de experiență pe diverse teme de interes pentru orașe etc., menite să marcheze şi să sublinieze importanţa colaborării dintre cele două oraşe.
Evenimentul aniversar organizat la Karlsruhe urmează să aibă loc în luna mai 2022, iar evenimentul aniversar organizat la Timişoara în a doua jumătate a anului 2022.
În cadrul evenimentului aniversar care va avea loc la Karlsruhe vor fi organizate în perioada 6-9 mai 2022 o ceremonie aniversară, expoziţii de artă, concerte, diverse întâlniri cu reprezentanţi ai oraşului Karlsruhe și în perioada 5-7 mai 2022 vizite de lucru și schimburi de experiență între experți ai celor două administrații în cadrul a două târguri: RecyclingAKTlV (târg demonstrativ pentru eliminarea deșeurilor și reciclare) și TiefbauLlVE (târg demonstrativ pentru construcții de străzi și inginerie civilă).
În vederea participării la evenimentele organizate de oraşul Karlsruhe se propune participarea în perioada 4-9 mai 2022  a unei delegaţii compuse din 10 reprezentanţi ai municipiului Timişoara.
	
3. Alte informații - Nu este cazul.

4. Concluzii
Considerăm necesară şi oportună aprobarea proiectului de hotărâre privind privind aprobarea participării Municipiului Timişoara la evenimentul aniversar organizat la Karlsruhe în Germania, dedicat  împlinirii a 30 de ani de la semnarea acordului de înfrăţire dintre orașe, și alocarea sumei de 35.200 lei de la bugetul local în vederea participării la eveniment.



PRIMAR,								CONSILIER,			
      	Dominic Fritz								Diana Donawell					

	

NOTĂ: Elementele de natură tehnică, de detaliu, se vor regăsi în raportul de specialitate.				

